《赋得别梦依依到谢家八首 其一》
明代·王彦泓

名花偏作隔墙枝，爱影怜声入手迟。门第敢言非道蕴，才情端喜是芳姿。

桃边未许裙题字，柳下曾将带乞诗。今日眼波微动处，半通商略半矜持。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。